title: 2011/316/SZBP: Rozhodnutie Politického a bezpečnostného výboru PHM EÚ v Rafahu/1/2011 z  27. mája 2011 o predĺžení mandátu veliteľa pomocnej hraničnej misie Európskej únie na hraničnom priechode v Rafahu

text:
               28.5.2011

               SK

               Úradný vestník Európskej únie

               L 142/63

         ROZHODNUTIE POLITICKÉHO A BEZPEČNOSTNÉHO VÝBORU PHM EÚ V RAFAHU/1/2011
   z 27. mája 2011
   o predĺžení mandátu veliteľa pomocnej hraničnej misie Európskej únie na hraničnom priechode v Rafahu
   (2011/316/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na jednotnú akciu Rady 2005/889/SZBP z 25. novembra 2005 o zriadení pomocnej hraničnej misie Európskej únie na hraničnom priechode v Rafahu (PHM EÚ v Rafahu) (1), a najmä na jej článok 10 ods. 1,
   keďže:

               (1)

               Podľa článku 10 ods. 1 jednotnej akcie 2005/889/SZBP Rada poverila Politický a bezpečnostný výbor (PBV) v súlade s článkom 38 zmluvy, aby prijal príslušné rozhodnutia na účely politickej kontroly a strategického riadenia misie PHM EÚ v Rafahu vrátane rozhodnutia o vymenovaní veliteľa misie.

               (2)

               PBV 11. novembra 2008 rozhodnutím EU BAM RAFAH/1/2008 (2) vymenoval na základe návrhu generálneho tajomníka/vysokého predstaviteľa za veliteľa misie PHM EÚ v Rafahu pána Alaina FAUGERASA.

               (3)

               Vysoký predstaviteľ Únie pre zahraničné veci a bezpečnostnú politiku navrhol 13. mája 2011 PBV, aby pánovi Alainovi FAUGERASOVI predĺžil mandát veliteľa misie PHM EÚ v Rafahu do 31. decembra 2011,

         PRIJAL TOTO ROZHODNUTIE:
   Článok 1
   Mandát pána Alaina FAUGERASA ako veliteľa pomocnej hraničnej misie Európskej únie na hraničnom priechode v Rafahu sa týmto predlžuje na obdobie od 25. mája 2011 do 31. decembra 2011.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 27. mája 2011

            Za Politický a bezpečnostný výbor

            predseda

         O. SKOOG

      (1)  Ú. v. EÚ L 327, 14.12.2005, s. 28.

      (2)  Ú. v. EÚ L 306, 15.11.2008, s. 99.


title: 2007/478/ES: Rozhodnutie Komisie z  25. júna 2007 o zlučiteľnosti opatrení, ktoré prijalo Írsko podľa článku 3a ods. 1 smernice Rady 89/552/EHS o koordinácii určitých ustanovení zákonov, iných právnych predpisov alebo správnych opatrení v členských štátoch týkajúcich sa vykonávania činností televízneho vysielania, s právnymi predpismi Spoločenstva

text:
               10.7.2007

               SK

               Úradný vestník Európskej únie

               L 180/17

      ROZHODNUTIE KOMISIE

   z 25. júna 2007
   o zlučiteľnosti opatrení, ktoré prijalo Írsko podľa článku 3a ods. 1 smernice Rady 89/552/EHS o koordinácii určitých ustanovení zákonov, iných právnych predpisov alebo správnych opatrení v členských štátoch týkajúcich sa vykonávania činností televízneho vysielania, s právnymi predpismi Spoločenstva
   (2007/478/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 89/552/EHS o koordinácii určitých ustanovení zákonov, iných právnych predpisov alebo správnych opatrení v členských štátoch týkajúcich sa vykonávania činností televízneho vysielania (1), a najmä na jej článok 3a ods. 2,
   so zreteľom na stanovisko výboru zriadeného podľa článku 23a smernice 89/552/EHS,
   keďže:

               (1)

               Listom zo 7. novembra 2002 Írsko oznámilo Komisii opatrenia, ktoré sa majú prijať podľa článku 3a ods. 1 smernice 89/552/EHS.

               (2)

               Komisia v priebehu troch mesiacov od tohto oznámenia overila, či sú tieto opatrenia zlučiteľné s právnymi predpismi Spoločenstva, najmä pokiaľ ide o proporcionalitu opatrení a transparentnosť vnútroštátneho konzultačného postupu.

               (3)

               Pri svojom preskúmaní Komisia zohľadnila údaje dostupné na írskej mediálnej scéne.

               (4)

               Zoznam podujatí s veľkým významom pre spoločnosť zahrnutých do írskych opatrení bol zostavený zrozumiteľne a transparentne a v Írsku sa začali rozsiahle konzultácie.

               (5)

               Komisia vyjadrila spokojnosť s tým, že podujatia uvedené v írskych opatreniach spĺňajú aspoň dve z týchto kritérií, ktoré sa považujú za spoľahlivé ukazovatele dôležitosti podujatí pre spoločnosť: i) mimoriadny všeobecný ohlas v členskom štáte a nielen význam pre tých, ktorí zvyčajne sledujú príslušnú činnosť alebo šport; ii) všeobecne uznávaný, osobitý kultúrny význam pre obyvateľstvo členského štátu, najmä ako katalyzátor kultúrnej identity; iii) účasť národného družstva na príslušnom podujatí v kontexte súťaže alebo turnaja medzinárodného významu; a iv) skutočnosť, že podujatie tradične vysiela voľne prístupná televízia a priláka množstvo televíznych divákov.

               (6)

               Množstvo podujatí uvedených v írskych opatreniach vrátane letných olympijských hier, zápasov Svetového pohára a majstrovstiev Európy vo futbale, na ktorých sa zúčastní aj írske národné družstvo, ako aj úvodné zápasy, semifinále a finále týchto turnajov patria do kategórie podujatí, ktoré sa tradične považujú za podujatia s veľkým významom pre spoločnosť, ako sa výslovne uvádza v odôvodnení 18 smernice 97/36/ES. Tieto podujatia majú mimoriadny všeobecný ohlas v Írsku, pretože sú obzvlášť obľúbené u širokej verejnosti a nielen u tých, ktorí zvyčajne sledujú športové podujatia. Okrem toho zápasy Írska vo Svetovom pohári a na majstrovstvách Európy majú všeobecne uznávaný, osobitý kultúrny význam ako katalyzátor írskej kultúrnej identity. Tieto zápasy predstavujú významný prvok pre širokú verejnosť, pričom pomáhajú ľuďom vytvoriť pocit národnej identity a hrdosti na to, že sú Íri.

               (7)

               Kvalifikačné zápasy Írska na majstrovstvách Európy vo futbale a majstrovstvách sveta FIFA, na domácej pôde a na ihrisku súpera majú mimoriadny všeobecný ohlas v Írsku, ktorý sa rozhodne netýka len tých, ktorí zvyčajne sledujú šport.

               (8)

               Keltský futbal a hurling sú typicky írske športy. Preto majú írske celoštátne finálové zápasy vo futbale a hurlingu všeobecne uznávaný, osobitý kultúrny význam pre írske obyvateľstvo ako katalyzátor národnej kultúrnej identity.

               (9)

               V Írsku sa rugby hrá organizovane v celej krajine. Preto zápasy Írska na Šampionáte šiestich národov a vo finálovom turnaji Svetového pohára v rugby majú mimoriadny všeobecný ohlas pre írsky národ. Zápasy Írska vo finálovom turnaji Svetového pohára v rugby sú spojené s účasťou írskeho národného družstva na významnom medzinárodnom turnaji, a majú tak vplyv na írsku národnú identitu.

               (10)

               Mimoriadny všeobecný ohlas uvedených dostihových a jazdeckých športových podujatí v Írsku je výsledkom veľkého vplyvu chovu koní v Írsku na vidiecke spoločenstvá v celej krajine. Írska veľká národná a Írske derby sú najdôležitejšími konskými dostihmi v Írsku. Vzhľadom na význam konských dostihov pre cestovný ruch a medzinárodnú reputáciu Írska majú tieto podujatia všeobecne uznávaný, osobitý kultúrny význam pre írske obyvateľstvo ako katalyzátor národnej kultúrnej identity. Pohár národov na dublinských jazdeckých pretekoch má takisto osobitý kultúrny význam, nakoľko propaguje írske parkúrové disciplíny a priťahuje najsilnejšie družstvá vo svete parkúrových pretekov.

               (11)

               Uvedené podujatia tradične vysiela voľne prístupná televízia a vzbudzujú pozornosť množstva televíznych divákov v Írsku.

               (12)

               Írske opatrenia sa javia ako primerané, pokiaľ ide o odôvodnenie výnimky zo základnej slobody obsiahnutej v Zmluve o ES poskytovať služby na základe prvoradého dôvodu verejného záujmu, ktorou sa má zabezpečiť prístup širokej verejnosti k vysielaniu podujatí s veľkým spoločenským významom.

               (13)

               Írske opatrenia sú zlučiteľné s pravidlami hospodárskej súťaže ES, pokiaľ sa definícia oprávnených vysielateľov, ktorí vysielajú uvedené podujatia, zakladá na objektívnych kritériách, ktoré umožňujú skutočnú a potenciálnu hospodársku súťaž pri získavaní vysielacích práv na tieto podujatia. Navyše, počet uvedených podujatí nie je neprimeraný a nenaruší hospodársku súťaž v rámci sekundárnych trhov voľne prístupnej a platenej televízie.

               (14)

               Potom, ako Komisia oznámila írske opatrenia ostatným členským štátom a po porade s výborom zriadeným podľa článku 23a smernice 89/552/EHS generálny riaditeľ pre vzdelávanie a kultúru informoval Írsko listom z 10. februára 2003, že Európska komisia nemá v úmysle namietať voči oznámeným opatreniam.

               (15)

               Írske opatrenia boli prijaté 13. marca 2003.

               (16)

               Tieto opatrenia boli uverejnené v sérii C Úradného vestníka Európskej únie
                   (2) v súlade s článkom 3a ods. 2 smernice 89/552/EHS, zmenenej a doplnenej smernicou 97/36/ES.

               (17)

               Z rozsudku Súdu prvého stupňa vo veci T-33/01 Infront WM/Komisia vyplýva, že vyhlásenie, že opatrenia prijaté podľa článku 3a ods. 1 smernice 89/552/EHS sú zlučiteľné s právnymi predpismi Spoločenstva, predstavuje rozhodnutie v zmysle článku 249 Zmluvy o ES, ktoré musí byť z toho dôvodu prijaté Komisiou. Preto je potrebné v tomto rozhodnutí vyhlásiť, že opatrenia oznámené Írskom sú zlučiteľné s právnymi predpismi Spoločenstva. Opatrenia s konečnou platnosťou prijaté Írskom a uvedené v prílohe k tomuto rozhodnutiu by mali byť uverejnené v úradnom vestníku v súlade s článkom 3a ods. 2 smernice 89/552/EHS,

         ROZHODLA TAKTO:
   Článok 1
   Opatrenia v zmysle ustanovení článku 3a ods. 1 smernice 89/552/EHS, ktoré Írsko oznámilo Komisii 7. novembra 2002, ako boli uverejnené v
         Úradnom vestníku Európskych spoločenstiev séria C 100 z 26. apríla 2003, sú zlučiteľné s právnymi predpismi Spoločenstva.
   Článok 2
   Opatrenia s konečnou platnosťou prijaté Írskom a uvedené v prílohe k tomuto rozhodnutiu sa uverejnia v úradnom vestníku v súlade s článkom 3a ods. 2 smernice 89/552/EHS.

      V Bruseli 25. júna 2007

            Za Komisiu

         Viviane REDING

            členka Komisie

      (1)  Ú. v. ES L 298, 17.10.1989, s. 23. Smernica zmenená a doplnená smernicou Európskeho parlamentu a Rady 97/36/ES (Ú. v. ES L 202, 30.7.1997, s. 60).

      (2)  Ú. v. EÚ C 100, 26.4.2003, s. 12.

      PRÍLOHA
      Uverejnenie v súlade s článkom 3a ods. 2 smernice Rady 89/552/EHS o koordinácii určitých ustanovení zákonov, iných právnych predpisov alebo správnych opatrení v členských štátoch týkajúcich sa vykonávania činností televízneho vysielania
      Opatrenia, ktoré prijalo Írsko a ktoré sa majú uverejniť podľa článku 3a ods. 2 smernice 89/552/EHS, sú tieto:

         „ČÍSLO 28 Z ROKU 1999
         Zákon o vysielaní (televízne spravodajstvo z významných podujatí), 1999
         Usporiadanie oddielov
         Oddiel

                     1.

                  Výklad

                     2.

                  Určenie významných podujatí

                     3.

                  Konzultácie

                     4.

                  Povinnosti vysielateľa v súvislosti s určenými podujatiami

                     5.

                  Povinnosti vysielateľa v súvislosti s podujatiami v členských štátoch

                     6.

                  Občianske nápravné prostriedky

                     7.

                  Primerané trhové sadzby

                     8.

                  Skrátený názov
               Odkazy na akty
         Zákon o Európskych spoločenstvách, 1972, č. 27
         Zákon o Európskych spoločenstvách (zmena a doplnenie), 1993, č. 25
         Zákon o vysielaní (televízne spravodajstvo z významných podujatí), 1999
         Zákon, ktorým sa má zabezpečiť vysielanie televízneho spravodajstva z podujatí s veľkým významom pre spoločnosť, uviesť do účinnosti článok 3a smernice rady 89/552/EHS z 3. októbra 1989, zmenenej a doplnenej smernicou rady 97/36/ES z 30. júna 1997, a stanoviť ďalšie súvislosti. [13. novembra 1999] nech oireachtas (Zákonodarný zbor Írskej republiky) zákon uzákoní takto:

                     (1)

                     V tomto zákone

                                 ‚vysielateľ’ má taký význam, aký sa určuje v smernici Rady;

                                 ‚smernica Rady’ znamená smernicu Rady 89/552/EHS z 3. októbra 1989 (1) zmenenú a doplnenú smernicou Rady 97/36/ES z 30. júna 1997 (2);

                                 ‚Dohoda o EHP’ má taký význam, aký sa určuje v zákone o Európskych spoločenstvách (zmena a doplnenie), 1993;

                                 ‚podujatie’ znamená podujatie, o ktoré sa zaujíma široká verejnosť v Európskej únii, v členskom štáte alebo v tomto štáte alebo vo významnej časti tohto štátu a organizuje ho organizátor podujatia, ktorý má zo zákona nárok predávať vysielacie práva na toto podujatie;

                                 ‚voľne prístupné vysielanie’ znamená televízne vysielanie, za príjem ktorého sa subjektu, ktorý ho zabezpečuje, neplatia žiadne poplatky;

                                 ‚členský štát’ znamená členský štát Európskych spoločenstiev (v zmysle zákona o Európskych spoločenstvách, 1972) a zahŕňa štát, ktorý je zmluvným štátom Dohody o EHP;

                                 ‚minister’ znamená ministra pre umenie, kultúrne dedičstvo, Gaeltach a pre ostrovy;

                                 ‚takmer všeobecné pokrytie’ znamená

                                             a)

                                             voľne prístupné televízne vysielanie, ktorého príjem je dostupný pre najmenej 95 % obyvateľstva tohto štátu alebo

                                             b)

                                             ak v akomkoľvek čase dokážu menej ako traja vysielatelia zabezpečiť pokrytie požadované podľa písm. a) voľne prístupné televízne vysielanie, ktorého príjem je dostupný pre najmenej 90 % obyvateľstva tohto štátu;

                                 ‚oprávnený vysielateľ’ znamená vysielateľ, ktorý sa považuje za oprávneného vysielateľa v súlade s pododdielom 2;

                                 ‚televízne vysielanie’ má taký význam, aký sa určuje v smernici Rady.

                     (2)

                     Za oprávnených vysielateľov sa považujú títo vysielatelia:

                                 a)

                                 do 31. decembra 2001 vysielateľ, ktorý zabezpečuje voľne prístupné televízne vysielanie určeného podujatia, ku ktorému má prístup najmenej 85 % obyvateľstva tohto štátu;

                                 b)

                                 od 1. januára 2002 vysielateľ, ktorý zabezpečuje takmer všeobecné pokrytie v súvislosti s určeným podujatím.

                     (3)

                     Na účely pododdielu 2 dvaja alebo viacerí vysielatelia, ktorí uzatvoria zmluvu alebo dohodu o spoločnom zabezpečení takmer všeobecného pokrytia určeného podujatia, sa v súvislosti s týmto podujatím považujú za jediného vysielateľa.

                     (4)

                     Vysielateľ môže požiadať ministra, aby vyriešil akýkoľvek spor, pokiaľ ide o rozsah voľne prístupného televízneho vysielania, ktoré zabezpečuje vysielateľ v tomto štáte na účely pododdielu 2 a vymedzenia pojmu ‚takmer všeobecné pokrytie’ v pododdiele 1.

                     (5)

                     Minister môže pred vyriešením sporu v súlade s pododdielom 4 konzultovať s akýmikoľvek technickými odborníkmi alebo osobami či orgánmi, ktoré považuje za vhodné.

                     (6)

                     V tomto zákone

                                 a)

                                 pokiaľ sa v kontexte nevyžaduje inak, odkaz na akýkoľvek právny predpis sa považuje za odkaz na tento právny predpis tak, ako bol zmenený a doplnený alebo rozšírený akýmkoľvek následným právnym predpisom vrátane tohto zákona;

                                 b)

                                 odkaz na oddiel sa považuje za odkaz na oddiel tohto zákona, pokiaľ sa neuvádza, že sa má považovať za odkaz na nejaký iný právny predpis a

                                 c)

                                 odkaz na pododdiel, odsek alebo pododsek sa považuje za odkaz na pododdiel, odsek alebo pododsek ustanovenia, v ktorom sa odkaz nachádza, pokiaľ sa neuvádza, že sa má považovať za odkaz na nejaké iné ustanovenie.

                     (1)

                     Minister môže vyhláškou

                                 a)

                                 určovať podujatia ako podujatia s veľkým významom pre spoločnosť, v prípade ktorých by sa oprávnenému vysielateľovi malo vo verejnom záujme poskytnúť právo zabezpečovať vysielanie spravodajstva vo voľne prístupnej televízii a

                                 b)

                                 určiť, či by spravodajstvo z podujatia určeného podľa písm. a) malo byť vo voľne prístupnej televízii dostupné

                                             i)

                                             v priamom prenose, zo záznamu alebo v priamom prenose aj zo záznamu a

                                             ii)

                                             v neskrátenom trvaní, v skrátenom trvaní alebo v neskrátenom aj v skrátenom trvaní.

                     (2)

                     Minister zohľadňuje pri určovaní podľa pododdielu 1 písm. a) všetky okolnosti, a najmä všetky tieto kritériá:

                                 a)

                                 rozsah, do akého má podujatie mimoriadny všeobecný ohlas pre obyvateľov Írska;

                                 b)

                                 rozsah, do akého má podujatie osobitý kultúrny význam pre obyvateľov Írska.

                     (3)

                     Minister môže brať do úvahy tieto faktory, aby stanovil rozsah, do akého boli splnené kritériá v pododdiele 2:

                                 a)

                                 či sa na podujatí zúčastňuje národné družstvo alebo družstvo zo zahraničia alebo írski športovci;

                                 b)

                                 prax alebo skúsenosti z minulosti v súvislosti s televíznym spravodajstvom z podujatia alebo z podobných podujatí.

                     (4)

                     Minister pri rozhodovaní podľa pododdielu 1 písm. b) posúdi toto:

                                 a)

                                 charakter podujatia;

                                 b)

                                 čas v tomto štáte, keď sa podujatie koná;

                                 c)

                                 praktické okolnosti vysielania.

                     (5)

                     Minister môže vyhláškou zrušiť alebo zmeniť a doplniť vyhlášku podľa tohto oddielu.

                     (6)

                     Minister pred vydaním, zrušením alebo zmenou a doplnením vyhlášky podľa tohto oddielu uskutoční konzultácie s ministrom pre cestovný ruch, šport a rekreáciu.

                     (7)

                     Ak sa navrhuje vydanie, zrušenie alebo zmena a doplnenie vyhlášky podľa tohto oddielu, návrh vyhlášky sa predkladá v oboch komorách Oireachtas a vyhláška sa nevydá dovtedy, kým obe komory neschvália rozhodnutie o schválení návrhu.

                     (1)

                     Minister pred vydaním vyhlášky podľa oddielu 2

                                 a)

                                 vynaloží primerané úsilie na uskutočnenie konzultácií s organizátormi podujatia a s vysielateľmi, ktorí patria pod súdnu právomoc tohto štátu na účely smernice Rady,

                                 b)

                                 uverejní oznam o podujatí, ktoré minister zamýšľa určiť podľa tohto oddielu v najmenej jedných novinách, ktoré sú v obehu v tomto štáte a

                                 c)

                                 vyzve verejnosť k predkladaniu pripomienok k zamýšľanému určeniu podujatí.

                     (2)

                     To, že nie je možné stanoviť, kto je organizátorom podujatia, alebo že organizátor alebo vysielateľ patriaci pod súdnu právomoc tohto štátu nereaguje na ministrove úsilie o uskutočnenie konzultácií, nebráni vo vydaní vyhlášky podľa oddielu 2.

                     (1)

                     Ak vysielateľ patriaci pod súdnu právomoc tohto štátu, ktorý nie je oprávneným vysielateľom, nadobudne exkluzívne práva na vysielanie určeného podujatia, tento vysielateľ nebude vysielať podujatie, pokiaľ sa podujatie nesprístupní oprávnenému vysielateľovi v súlade s vyhláškou podľa oddielu 2 na základe žiadosti a po zaplatení primeraných trhových sadzieb zo strany oprávneného vysielateľa.

                     (2)

                     Ak oprávnený vysielateľ nadobudne právo vysielať určené podujatie (podľa tohto oddielu alebo priamo), oprávnený vysielateľ vysiela toto podujatie vo voľne prístupnej televízii a zabezpečuje takmer všeobecné pokrytie v súlade s vyhláškou podľa oddielu 2.

                     (3)

                     V tomto oddiele ‚určené podujatie’ znamená podujatie, ktoré je určené vo vyhláške podľa oddielu 2.

               5.   Ak iný členský štát určil podujatie ako podujatie s veľkým významom pre spoločnosť v tomto členskom štáte a Európska komisia oznámila opatrenia prijaté týmto členským štátom v súlade s článkom 3a ods. 2 smernice Rady, žiadny vysielateľ patriaci pod súdnu právomoc tohto štátu, ktorý získal exkluzívne práva na vysielanie určeného podujatia, neuplatňuje exkluzívne práva takým spôsobom, že zbaví veľkú časť verejnosti v tomto členskom štáte možnosti sledovať podujatia v súlade s prijatými opatreniami.

                     (1)

                     Ak vysielateľ (‚poškodený vysielateľ’) tvrdí, že jeden vysielateľ alebo viacero iných vysielateľov (‚iní vysielatelia’) vykonáva, vykonávalo alebo ide práve vykonávať nejakú činnosť alebo skutok, ktoré sa v oddiele 4 alebo 5 zakazujú, poškodený vysielateľ je oprávnený požiadať Najvyšší súd o tieto nápravné prostriedky voči inému vysielateľovi:

                                 a)

                                 príkaz, ktorým sa zabraňuje inému vysielateľovi vykonávať alebo pokúsiť sa vykonávať činnosť alebo skutok, ktoré sa zakazujú v oddiele 4 alebo 5;

                                 b)

                                 vyhlásenie, že zmluva, na základe ktorej vysielateľ získal exkluzívne práva na určené podujatie, je neplatná;

                                 c)

                                 odškodné od iného vysielateľa;

                                 d)

                                 pokyn, aby bolo právo na vysielanie televízneho spravodajstva o podujatí ponúknuté poškodenému vysielateľovi za primerané trhové sadzby.

                     (2)

                     Žiadosť na Najvyšší súd o vydanie príkazu uvedeného v pododdiele 1 sa podáva prostredníctvom návrhu, a keď súd vec posúdi, môže vydať taký predbežný alebo dočasný príkaz, aký pokladá za vhodný.

                     (1)

                     Na účely oddielu 4 ods. 1, ak sa vysielatelia nedokážu dohodnúť na tom, čo predstavuje primerané trhové sadzby v súvislosti s televíznym spravodajstvom z podujatia, ktorýkoľvek z vysielateľov môže požiadať Najvyšší súd v skrátenom konaní o vydanie rozhodnutia stanovujúceho primerané trhové sadzby pre podujatie.

                     (2)

                     Rozhodnutie podľa pododdielu 1 môže obsahovať také následné alebo doplňujúce ustanovenia, aké Najvyšší súd považuje za vhodné.

               8.   Tento zákon sa môže citovať ako zákon o vysielaní (televízne spravodajstvo z významných podujatí), 1999.
         Zákonné nástroje
         Z. n. č. 99 z roku 2003
         Vyhláška (určenie významných podujatí) zákona o vysielaní (televízne spravodajstvo z významných podujatí) z roku 1999
         2003
         Ja, Dermot Ahern, minister pre oznamovacie prostriedky, morské a prírodné zdroje, pri výkone právomocí, ktoré na mňa boli delegované v súlade s oddielom 2 pododdiel 1 Zákona o vysielaní (televízne spravodajstvo z významných podujatí) z roku 1999 [č. 28 z roku 1999) a Vyhláškou o vysielaní z roku 2002 (prenos rezortných administratívnych a ministerských funkcií) (z. n. č. 302 z roku 2002) (vyhláška z roku 2002 upravená vyhláškou sektoru morských a prírodných zdrojov) (zmena názvu rezortu a titulu ministra) (z. n. č. 307 z roku 2002)] po konzultácii s ministrom pre umenie, šport a cestovný ruch, ako sa stanovuje v pododdiele 6 [v súlade s vyhláškou z roku 2002, ktorá je upravená vyhláškou sektoru športu, cestovného ruchu a rekreácie z roku 2002 (zmena názvu rezortu a titulu ministra) (z. n. č. 307 z roku 2002)] tohto oddielu, týmto vydávam túto vyhlášku v súvislosti s ktorou, v súlade s pododdielom 7 tohto oddielu, bol predložený návrh obom komorám Oireachtas a každá z týchto komôr prijala rozhodnutie, ktorým návrh schválila:

                     1.

                     Túto vyhlášku možno citovať ako vyhlášku (určenie významných podujatí) zákona o vysielaní (televízne spravodajstvo z významných podujatí) z roku 2003.

                     2.

                     Podujatia uvedené v zozname, ktorý je súčasťou tejto vyhlášky, sú určené ako podujatia s veľkým významom pre spoločnosť, v prípade ktorých by sa malo vo verejnom záujme oprávnenému vysielateľovi poskytnúť právo na vysielanie spravodajstva v priamom prenose vo voľne prístupnej televízii.

                     3.

                     Všetky írske zápasy na Šampionáte šiestich národov v rugby sú určené ako podujatia s veľkým významom pre spoločnosť, v prípade ktorých by sa malo vo verejnom záujme oprávnenému vysielateľovi poskytnúť právo na vysielanie spravodajstva zo záznamu vo voľne prístupnej televízii.

            ZOZNAM

         Predpis 2
         Letné olympijské hry
         Írske celoštátne finálové zápasy vo futbale a hurlingu
         Kvalifikačné zápasy Írska na majstrovstvách Európy vo futbale a majstrovstvách sveta FIFA, na domácej pôde a na ihrisku súpera
         Zápasy Írska vo finále majstrovstiev Európy vo futbale a majstrovstvách sveta FIFA
         Úvodné, semifinálové a finálové zápasy majstrovstiev Európy vo futbale a finále majstrovstiev sveta FIFA
         Zápasy Írska vo finálovom turnaji Svetového pohára v rugby
         Írska veľká národná a Írske derby
         Pohár národov na dublinských jazdeckých pretekoch

            OPATRENÉ mojou úradnou pečaťou,
            13. marca 2003

                  DERMOT AHERN

                  Minister pre oznamovacie prostriedky, morské a prírodné zdroje.“


title: 2012/613/EÚ: Rozhodnutie Európskeho parlamentu z  10. mája 2012 o účtovnej závierke spoločného podniku pre vykonávanie Spoločnej technologickej iniciatívy pre inovačné lieky za rozpočtový rok 2010

text:
               17.10.2012

               SK

               Úradný vestník Európskej únie

               L 286/341

         ROZHODNUTIE EURÓPSKEHO PARLAMENTU
   z 10. mája 2012
   o účtovnej závierke spoločného podniku pre vykonávanie Spoločnej technologickej iniciatívy pre inovačné lieky za rozpočtový rok 2010
   (2012/613/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku spoločného podniku pre vykonávanie Spoločnej technologickej iniciatívy pre inovačné lieky za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky spoločného podniku pre vykonávanie Spoločnej technologickej iniciatívy pre inovačné lieky za rozpočtový rok 2010 spolu s odpoveďami spoločného podniku (1),

               —

               so zreteľom na odporúčanie Rady z 21. februára 2012 (06086/2012 – C7-0050/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä jeho článok 185,

               —

               so zreteľom na nariadenie Rady (ES) č. 73/2008 z 20. decembra 2007, ktorým sa zakladá spoločný podnik pre vykonávanie Spoločnej technologickej iniciatívy pre inovačné lieky (3), a najmä na jeho článok 11 ods. 4,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0108/2012),

               1.

               schvaľuje účtovnú závierku spoločného podniku pre vykonávanie Spoločnej technologickej iniciatívy pre inovačné lieky za rozpočtový rok 2010;

               2.

               poveruje svojho predsedu, aby postúpil toto rozhodnutie výkonnému riaditeľovi spoločného podniku pre vykonávanie Spoločnej technologickej iniciatívy pre inovačné lieky, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 368, 16.12.2011, s. 17.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 30, 4.2.2008, s. 38.

      (4)  Ú. v. ES L 357, 31.12.2002, s. 72.


title: 2009/193/ES: Rozhodnutie Európskeho parlamentu z  22. apríla 2008 o absolutóriu za plnenie všeobecného rozpočtu Európskej únie za rozpočtový rok 2006, oddiel VI – Európsky hospodársky a sociálny výbor

text:
               31.3.2009

               SK

               Úradný vestník Európskej únie

               L 88/79

         ROZHODNUTIE EURÓPSKEHO PARLAMENTU
   z 22. apríla 2008
   o absolutóriu za plnenie všeobecného rozpočtu Európskej únie za rozpočtový rok 2006, oddiel VI – Európsky hospodársky a sociálny výbor
   (2009/193/ES)
   EURÓPSKY PARLAMENT,
   so zreteľom na všeobecný rozpočet Európskej únie na rozpočtový rok 2006 (1),
   so zreteľom na konečnú ročnú účtovnú závierku Európskych spoločenstiev za rozpočtový rok 2006 – zväzok I (C6-0367/2007) (2),
   so zreteľom na výročnú správu Európskeho hospodárskeho a sociálneho výboru pre orgán udeľujúci absolutórium o vnútorných auditoch vykonaných v roku 2006,
   so zreteľom na výročnú správu Dvora audítorov o plnení rozpočtu za rozpočtový rok 2006 a jeho osobitné správy spolu s odpoveďami kontrolovaných inštitúcií (3),
   so zreteľom na vyhlásenie o vierohodnosti vedenia účtov a zákonnosti a správnosti príslušných transakcií, ktoré poskytol Dvor audítorov v súlade s článkom 248 Zmluvy o ES (4),
   so zreteľom na článok 272 ods. 10 a články 274, 275 a 276 Zmluvy o ES,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,
   so zreteľom na článok 71 rokovacieho poriadku a prílohu V k rokovaciemu poriadku,
   so zreteľom na správu Výboru pre kontrolu rozpočtu (A6-0098/2008),

               1.

               udeľuje generálnemu tajomníkovi Európskeho hospodárskeho a sociálneho výboru absolutórium za plnenie rozpočtu za rozpočtový rok 2006;

               2.

               uvádza svoje poznámky v priloženom uznesení;

               3.

               poveruje svojho predsedu, aby toto rozhodnutie a uznesenie, ktoré je jeho neoddeliteľnou súčasťou, postúpil Rade, Komisii, Súdnemu dvoru, Dvoru audítorov, európskemu ombudsmanovi a európskemu dozornému úradníkovi pre ochranu údajov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Hans-Gert PÖTTERING

            Generálny tajomník

         Harald RØMER

      (1)  Ú. v. EÚ L 78, 15.3.2006.

      (2)  Ú. v. EÚ C 274, 15.11.2007, s. 1.

      (3)  Ú. v. EÚ C 273, 15.11.2007, s. 1.

      (4)  Ú. v. EÚ C 274, 15.11.2007, s. 130.

      (5)  Ú. v. ES L 248, 16.9.2002, s. 1.
    ---documentbreak---

               31.3.2009

               SK

               Úradný vestník Európskej únie

               L 88/80

         UZNESENIE EURÓPSKEHO PARLAMENTU
   z 22. apríla 2008
   s poznámkami, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2006, oddiel VI – Európsky hospodársky a sociálny výbor
   EURÓPSKY PARLAMENT,
   so zreteľom na všeobecný rozpočet Európskej únie na rozpočtový rok 2006 (1),
   so zreteľom na konečnú ročnú účtovnú závierku Európskych spoločenstiev za rozpočtový rok 2006 – zväzok I (C6-0367/2007) (2),
   so zreteľom na výročnú správu Európskeho hospodárskeho a sociálneho výboru pre orgán udeľujúci absolutórium o vnútorných auditoch vykonaných v roku 2006,
   so zreteľom na výročnú správu Dvora audítorov o plnení rozpočtu za rozpočtový rok 2006 a jeho osobitné správy spolu s odpoveďami kontrolovaných inštitúcií (3),
   so zreteľom na vyhlásenie o vierohodnosti vedenia účtov a zákonnosti a správnosti príslušných transakcií, ktoré poskytol Dvor audítorov v súlade s článkom 248 Zmluvy o ES (4),
   so zreteľom na článok 272 ods. 10 a články 274, 275 a 276 Zmluvy o ES,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,
   so zreteľom na článok 71 rokovacieho poriadku a prílohu V k rokovaciemu poriadku,
   so zreteľom na správu Výboru pre kontrolu rozpočtu (A6-0098/2008),

               1.

               konštatuje, že v roku 2006 mal Európsky hospodársky a sociálny výbor (ďalej len EHSV) k dispozícii viazané rozpočtové prostriedky v celkovej výške 112 389 673,52 EUR (2005: 106 880 105,67 EUR) s mierou využitia 97,01 %;

               2.

               konštatuje, že po zavedení účtovníctva na základe časového rozlíšenia od 1. januára 2005 finančné výkazy EHSV vykazujú záporný hospodársky výsledok vo výške 2 204 729 EUR (deficit) a zhodné sumy (164 448 636 EUR) aktív a pasív;

               3.

               víta podpísanie novej dohody z decembra 2007 o administratívnej spolupráci medzi EHSV a Výborom regiónov (VR) na obdobie 2008 až 2014; je presvedčený, že spolupráca medzi dvoma inštitúciami bude finančne výhodná pre európskych daňovníkov;

               4.

               víta jasný záväzok oboch výborov harmonizovať ich normy vnútornej kontroly založené na osvedčených postupoch, ako aj ostatné príslušné finančné postupy súvisiace so spoločnými službami;

               5.

               poznamenáva, že nová dohoda ponecháva najdôležitejšie oblasti (infraštruktúra, IT a telekomunikácie, ako aj preklady vrátane vytvárania dokumentov) v rámci pôsobnosti spoločných služieb, pričom iba obmedzený počet služieb zostáva rozdelených, ako napríklad vnútorné služby, sociálne služby a služby lekárskej starostlivosti, knižnica a príprava tlače;

               6.

               trvá na tom, aby rozdelenie služieb nemalo dosah na rozpočet, a preto nalieha na oba výbory, aby uskutočnili spoločnú analýzu ako súčasť revízie v polovici obdobia s cieľom zhodnotiť, či toto presunutie prostriedkov bude výhodné pre oba výbory; žiada obidva výbory, aby poskytovali Európskemu parlamentu informácie o malých dohodách o spolupráci v oblastiach týkajúcich sa tohto rozdelenia;

               7.

               poukazuje na poznámku uvedenú v odseku 10.19 vyššie uvedenej výročnej správy Európskeho dvora audítorov, že sa v súvislosti s verejným obstarávaním vyskytlo niekoľko nedostatkov v riadení a kontrole; s obavami berie na vedomie vysoký podiel rokovacích konaní namiesto verejných súťaží v rámci celkových výdavkov na obstarávanie; víta však informácie poskytnuté spoločnými službami, podľa ktorých pre väčšinu služieb spojených s budovami, na ktoré sa zmluvy pôvodne uzatvárali po rokovacích konaniach, sa nové zmluvy uzavreli po vyhlásení verejných súťaží alebo sú momentálne súčasťou postupu na vyhlásenie verejnej súťaže;

               8.

               v tejto súvislosti víta vytvorenie oddelenia pre zmluvy v rámci spoločných služieb, ktoré poskytuje pomoc v oblasti verejného obstarávania všetkým prevádzkovým oddeleniam spoločných služieb; poznamenáva, že v rámci novej dohody sa overovacia služba v rámci oddelení spoločných služieb presunula do vlastných služieb každého výboru;

               9.

               poznamenáva, že podľa odpovedí spoločných služieb na dotazník spravodajcu, pokiaľ ide o obsadenosť budov Remorqueur a Van Maerlant v roku 2007, je momentálne obsadených 92 % celkových kancelárskych priestorov výborov a potreby kancelárskych priestorov sú pokryté na nadchádzajúce roky;

               10.

               v súvislosti s renováciou vstupnej haly budovy Montoyer poznamenáva, že vnútorný audítor EHSV uviedol vo svojej správe, že „nenašiel prvky, ktoré by svedčili o tom, že zaplatenie pokút za neskorú dodávku renovácie haly budovy Montoyer nebolo obhájiteľné“; poznamenáva, že táto správa sa zaslala úradu OLAF a že nemala za následok žiadne následné kroky, o ktorých by EHSV alebo VR vedeli;

               11.

               poznamenáva, že EHSV vo svojej výročnej správe o činnosti považoval počet následných kontrol vykonaných v roku 2006 za nedostatočný; s potešením berie na vedomie kroky, ktoré EHSV podnikol na zlepšenie tejto situácie, vrátane zabezpečenia stabilného stavu zamestnancov, zlepšenia interoperability overovateľov a tak ďalej;

               12.

               považuje za mimoriadne dôležité, aby kontroly vykonávané napríklad povoľujúcimi úradníkmi, overovateľmi a audítormi boli dostatočne prísne; v tejto súvislosti zdôrazňuje dôležitosť dostatočného počtu náhodných previerok vo všetkých oblastiach nad rámec malého počtu strategických previerok, ktoré predstavujú vyššie riziko;

               13.

               s potešením berie na vedomie v tejto súvislosti osobnú záruku, ktorú dal generálny tajomník EHSV parlamentnému Výboru pre kontrolu rozpočtu, že v súvislosti s účinnosťou a správnosťou kontrol ex ante a ex post sa zaviedli dostatočné záruky a zabezpečia;

               14.

               víta zriadenie výboru pre audit pozostávajúceho z troch členov EHSV, ktorému asistuje nezávislý audítor a ktorý je podriadený predsedovi EHSV a ktorého úlohou je okrem iného overovanie nezávislosti oddelenia pre vnútorný audit a hodnotenie prijatých krokov v reakcii na odporúčania obsiahnuté v audítorských správach;

               15.

               s poľutovaním konštatuje, že v nadväznosti na belgické súdne konanie proti bývalému členovi EHSV vo veci cestovných výdavkov [na ktoré odkazuje odsek 4 uznesenia Európskeho parlamentu o udelení absolutória z 27. apríla 2006 (6)] sa ústne pojednávanie pred súdom päťkrát odročilo, z čoho trikrát na žiadosť obhajoby; s potešením konštatuje, že administratíva EHSV poskytla písomné dôkazy o tom, že EHSV nepodporoval tieto odročenia;

               16.

               s potešením konštatuje, že celková revízia pravidiel o úhradách výdavkov na cestovanie a schôdze členov EHSV sa prijala 10. októbra 2007 s cieľom zlepšiť a zjednodušiť príslušné postupy, pričom by mala zabezpečiť transparentnosť a rovnaké zaobchádzanie všetkým členom a zohľadniť technologický vývoj (ako napríklad elektronické lístky, online rezervácie hotelov a videokonferencie).

      (1)  Ú. v. EÚ L 78, 15.3.2006.

      (2)  Ú. v. EÚ C 274, 15.11.2007, s. 1.

      (3)  Ú. v. EÚ C 273, 15.11.2007, s. 1.

      (4)  Ú. v. EÚ C 274, 15.11.2007, s. 130.

      (5)  Ú. v. ES L 248, 16.9.2002, s. 1.

      (6)  Ú. v. EÚ C 296 E, 6.12.2006, s. 171.


title: Rozhodnutie Rady z 21. mája 2007 , ktorým sa vymenúvajú bulharskí a rumunskí členovia a náhradníci riadiacej rady Európskej nadácie pre zlepšovanie životných a pracovných podmienok v kategórii zástupcov vlád

text:
               11.9.2007

               SK

               Úradný vestník Európskej únie

               C 212/4

      ROZHODNUTIE RADY

   z 21. mája 2007,
   ktorým sa vymenúvajú bulharskí a rumunskí členovia a náhradníci riadiacej rady Európskej nadácie pre zlepšovanie životných a pracovných podmienok v kategórii zástupcov vlád
   (2007/C 212/07)
   RADA EURÓPSKEJ ÚNIE,
   so zreteľom na nariadenie Rady (EHS) č. 1365/75 z 26. mája 1975 o zriadení Európskej nadácie pre zlepšovanie životných a pracovných podmienok (1) zmenené a doplnené nariadením (ES) č. 1111/2005, a najmä na jeho článok 6,
   so zreteľom na zoznam kandidátov na zástupcov vlád, ktorý Rade predložili vlády Bulharska a Rumunska,
   keďže:

               (1)

               Rada svojím rozhodnutím z 13. decembra 2004 (2) vymenovala členov a náhradníkov riadiacej rady Európskej nadácie pre zlepšovanie životných a pracovných podmienok na funkčné obdobie, ktoré trvá od 19. októbra 2004 do 18. októbra 2007.

               (2)

               Na funkčné obdobie, ktoré sa končí 18. októbra 2007, je potrebné vymenovať bulharských a rumunských členov a náhradníkov, ktorí zastupujú vlády,

         ROZHODLA TAKTO:
   Jediný článok
   Za členov a náhradníkov riadiacej rady Európskej nadácie pre zlepšovanie životných a pracovných podmienok sa na zvyšný čas funkčného obdobia, ktoré trvá do 18. októbra 2007, vymenúvajú:
   ZÁSTUPCOVIA VLÁD

               Štát

               Členovia

               Náhradníci

               Bulharsko

               Lazar LAZAROV

               Donka DONČEVA

               Rumunsko

               Sorin Ioan BOTEZATU

               Elena ISPASOVÁ

      V Bruseli 21. mája 2007

            Za Radu

            predseda

         M. GLOS

      (1)  Ú. v. ES L 139, 30.5.1975, s. 1.

      (2)  Ú. v. EÚ C 317, 22.12.2004, s. 4.


title: Rozhodnutie Komisie z 18. apríla 2017 o nástroji pre utečencov v Turecku, ktorým sa mení rozhodnutie Komisie C(2015) 9500 z 24. novembra 2015

text:
               19.4.2017

               SK

               Úradný vestník Európskej únie

               C 122/4

         ROZHODNUTIE KOMISIE
   z 18. apríla 2017
   o nástroji pre utečencov v Turecku, ktorým sa mení rozhodnutie Komisie C(2015) 9500 z 24. novembra 2015 (1)

   (2017/C 122/04)
   EURÓPSKA KOMISIA,
   so zreteľom na Zmluvu o fungovaní Európskej únie, a najmä na jej článok 210 ods. 2 a článok 214 ods. 6,
   keďže:

               (1)

               Rozhodnutím Komisie C(2015) 9500 final sa zriadil koordinačný mechanizmus – nástroj pre utečencov v Turecku (ďalej len „nástroj“), ktorého cieľom je pomáhať Turecku pri riešení naliehavých humanitárnych a rozvojových potrieb utečencov a ich hostiteľských komunít, vnútroštátnych a miestnych orgánov v oblasti riadenia a pri riešení následkov prílevu utečencov. Cieľom tohto nástroja je koordinácia a racionalizácia činností financovaných z rozpočtu Únie a dvojstranných príspevkov členských štátov.

               (2)

               Zástupcovia vlád členských štátov sa na zasadnutí Coreper-u 3. februára 2016 dohodli na tzv. Spoločnej dohode o vytvorení rámca riadenia a podmienenosti pre utečenecký nástroj pre Turecko medzi členskými štátmi EÚ a Komisiou (2) (ďalej len „spoločná dohoda“), ako aj na vzorovom osvedčení o poskytnutí príspevku, prostredníctvom ktorého sa členské štáty zaväzujú prispievať na nástroj pre utečencov v Turecku.

               (3)

               Na zasadnutí Coreper-u 3. februára 2016 sa členské štáty dohodli na tom, že sa odstránia odkazy na úroky z omeškania platby príspevku tak z návrhu spoločnej dohody, ako aj z návrhu vzorového osvedčenia o poskytnutí príspevku. Rozhodnutie Komisie C(2015) 9500 final bolo s cieľom zosúladiť ho so spoločnou dohodou zmenené rozhodnutím Komisie C(2016) 855.

               (4)

               Podľa bodu 2 spoločnej dohody je za spravovanie finančných príspevkov v súlade s nariadením (EÚ, Euratom) č. 966/2012 (3) a delegovaným nariadením Komisie (EÚ) č. 1268/2012 (4) zodpovedná Komisia. Patria sem aj ustanovenia o stanovení pohľadávok (5) a o platení úrokov z omeškania (6).

               (5)

               V článku 83 ods. 1 delegovaného nariadenia Komisie (EÚ) č. 1268/2012 sa stanovuje, že bez toho, aby boli dotknuté osobitné ustanovenia vyplývajúce z uplatňovania predpisov platných v jednotlivých odvetviach, je pohľadávka, ktorá nebola uhradená v lehote uvedenej v oznámení o dlhu, úročená.

               (6)

               Príspevky členských štátov na nástroj pre utečencov v Turecku sú dobrovoľné a na rozdiel od vlastných zdrojov, nezodpovedajú nijakému už existujúcemu záväzku. Preto nie je vhodné požadovať od členských štátov, aby zaplatili úroky z omeškania platby svojich príspevkov na nástroj pre utečencov v Turecku. Rozhodnutie Komisie C(2015) 9500 by sa preto malo zodpovedajúcim spôsobom zmeniť s cieľom stanoviť výnimku z článku 83 ods. 1 pravidiel uplatňovania.

               (7)

               Komisia bude naďalej monitorovať včasné uhrádzanie príspevkov členských štátov do nástroja pre utečencov v Turecku, keďže je to nevyhnutné na zabezpečenie dosiahnutia cieľov nástroja, a bude o ňom informovať riadiaci výbor nástroja.

               (8)

               Toto rozhodnutie by sa malo uplatňovať so spätnou platnosťou od 10. februára 2016, teda odo dňa prijatia rozhodnutia Komisie C(2016) 855, aby sa vzťahovalo na príspevky, ktoré členské štáty už zaplatili,

         ROZHODLA TAKTO:
   Článok 1
   Rozhodnutie Komisie C(2015) 9500 sa mení takto:
   V článku 6 ods. 3 sa dopĺňa tento text:

      „Za omeškanie platby príspevku na nástroj pre utečencov v Turecku zo strany členského štátu sa nebudú hradiť žiadne úroky.“

   Článok 2
   Toto rozhodnutie sa uplatňuje od 10. februára 2016.

      V Bruseli 18. apríla 2017

            Za Komisiu

         Günther H. OETTINGER

            člen Komisie

      (1)  Zmenené rozhodnutím Komisie C(2016) 855 final.

      (2)  Pozri dokument COMBUD 49/1/16 REV1.

      (3)  Nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (Ú. v. EÚ L 298, 26.10.2012, s. 1).

      (4)  Delegované nariadenie Komisie (EÚ) č. 1268/2012 z 29. októbra 2012 o pravidlách uplatňovania nariadenia Európskeho parlamentu a Rady (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie (Ú. v. EÚ L 362, 31.12.2012, s. 1).

      (5)  Článok 78 nariadenia Európskeho parlamentu a Rady (EÚ, Euratom) č. 966/2012 a článok 81 delegovaného nariadenia Komisie (EÚ) č. 1268/2012.

      (6)  Článok 83 delegovaného nariadenia Komisie (EÚ) č. 1268/2012.


title: 2004/646/ES, Euratom: Rozhodnutie zástupcov vlád členských štátov Európskej únie zo 14. júla 2004, ktorým sa vymenúvajú sudcovia Súdu prvého stupňa Európskych spoločenstiev

text:
               22.9.2004

               SK

               Úradný vestník Európskej únie

               L 297/17

      ROZHODNUTIE ZÁSTUPCOV VLÁD ČLENSKÝCH ŠTÁTOV EURÓPSKEJ ÚNIE

   zo 14. júla 2004,
   ktorým sa vymenúvajú sudcovia Súdu prvého stupňa Európskych spoločenstiev
   (2004/646/ES, Euratom)
   ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
   so zreteľom na Zmluvu o založení Európskeho spoločenstva, najmä na jej článok 224,
   so zreteľom na Zmluvu o založení Európskeho spoločenstva pre atómovú energiu, najmä na jej článok 140,
   keďže:

               (1)

               Funkčné obdobie pánov DEHOUSSE a VESTERDORF, pani JÜRIMÄE, pánov VILARAS, PAPASAVVAS, JAEGER, CZÚCZ, MEIJ, AZIZI, pani WISZNIEWSKEJ-BIAŁECKEJ a MARTINS de NAZARÉ RIBERO, pána ŠVÁBYHO a pani TIILI, sudcov Súdu prvého stupňa uplynie 31. augusta 2004.

               (2)

               Z tohto dôvodu by mala byť na obdobie od 1. septembra 2004 do 31. augusta 2010 novovymenovaná časť členov Súdu prvého stupňa,

         ROZHODLI TAKTO:
   Článok 1
   Za sudcov Súdu prvého stupňa sú na obdobie od 1. septembra 2004 do 31. augusta 2010 vymenovaní:

               pán Franklin DEHOUSSE

               pán Bo VESTERDORF

               pani Küllike JÜRIMÄE

               pán Mihalis VILARAS

               pán Savvas S. PAPASAVVAS

               pán Marc JAEGER

               pán Ottó CZÚCZ

               pán Arien Willem Hendrik MEIJ

               pán Josef AZIZI

               pani Irena WISZNIEWSKA-BIAŁECKA

               pani Maria Eugénia MARTINS de NAZARÉ RIBEIRO

               pán Daniel ŠVÁBY

               pani Virpi TIILI

         Článok 2
   Toto rozhodnutie sa uverejní v Úradnom vestníku Európskej únie.

      V Bruseli 14. júla 2004

            Za Radu

            predseda

         T. DE BRUIJN


title: Rozhodnutie Európskeho parlamentu (EÚ) 2015/1708 z 29. apríla 2015 o účtovnej závierke spoločného podniku ARTEMIS za rozpočtový rok 2013

text:
               30.9.2015

               SK

               Úradný vestník Európskej únie

               L 255/422

      ROZHODNUTIE EURÓPSKEHO PARLAMENTU (EÚ) 2015/1708
      z 29. apríla 2015
      o účtovnej závierke spoločného podniku ARTEMIS za rozpočtový rok 2013
      EURÓPSKY PARLAMENT,

                  —

                  so zreteľom na konečnú ročnú účtovnú závierku spoločného podniku ARTEMIS za rozpočtový rok 2013,

                  —

                  so zreteľom na správu Dvora audítorov o overení ročnej účtovnej závierky spoločného podniku ARTEMIS za rozpočtový rok 2013 spolu s odpoveďami spoločného podniku (1),

                  —

                  so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2013 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady zo 17. februára 2015 týkajúce sa udelenia absolutória spoločnému podniku za plnenie rozpočtu za rozpočtový rok 2013 (05306/2015 – C8 0049/2015),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3),

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (4), a najmä na jeho článok 209,

                  —

                  so zreteľom na nariadenie Rady (ES) č. 74/2008 z 20. decembra 2007 o vytvorení spoločného podniku ARTEMIS, ktorým sa vykonáva spoločná technologická iniciatíva pre vstavané počítačové systémy (5),

                  —

                  so zreteľom na nariadenie Rady (EÚ) č. 561/2014 zo 6. mája 2014, ktorým sa zriaďuje spoločný podnik ECSEL (6), a najmä na jeho článok 1 ods. 2 a článok 12,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (7),

                  —

                  so zreteľom na delegované nariadenie Komisie (EÚ) č 110/2014 z 30. septembra 2013 o vzorovom nariadení o rozpočtových pravidlách pre subjekty verejno-súkromného partnerstva uvedené v článku 209 nariadenia Európskeho parlamentu a Rady (EÚ, Euratom) č. 966/2012 (8),

                  —

                  so zreteľom na článok 94 rokovacieho poriadku a prílohu V k rokovaciemu poriadku,

                  —

                  so zreteľom na správu Výboru pre kontrolu rozpočtu (A8-0103/2015),

         1.

            odkladá účtovnú závierku spoločného podniku ARTEMIS za rozpočtový rok 2013;

         2.

            poveruje svojho predsedu, aby postúpil toto rozhodnutie výkonnému riaditeľovi spoločného podniku ECSEL, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

               Predseda

            Martin SCHULZ

               Generálny tajomník

            Klaus WELLE

         (1)  Ú. v. EÚ C 452, 16.12.2014, s. 8.

         (2)  Ú. v. EÚ C 452, 16.12.2014, s. 9.

         (3)  Ú. v. ES L 248, 16.9.2002, s. 1.

         (4)  Ú. v. EÚ L 298, 26.10.2012, s. 1.

         (5)  Ú. v. EÚ L 30, 4.2.2008, s. 52.

         (6)  Ú. v. EÚ L 169, 7.6.2014, s. 152.

         (7)  Ú. v. ES L 357, 31.12.2002, s. 72.

         (8)  Ú. v. EÚ L 38, 7.2.2014, s. 2.


title: 2012/446/EÚ: Rozhodnutie Rady z  24. júla 2012 o začatí automatizovanej výmeny daktyloskopických údajov s Maďarskom

text:
               28.7.2012

               SK

               Úradný vestník Európskej únie

               L 202/23

         ROZHODNUTIE RADY
   z 24. júla 2012
   o začatí automatizovanej výmeny daktyloskopických údajov s Maďarskom
   (2012/446/EÚ)
   RADA EURÓPSKEJ ÚNIE,
   so zreteľom na rozhodnutie Rady 2008/615/SVV z 23. júna 2008 o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti (1), a najmä na jeho článok 25,
   so zreteľom na rozhodnutie Rady 2008/616/SVV z 23. júna 2008 o vykonávaní rozhodnutia 2008/615/SVV (2), a najmä na jeho článok 20 a kapitolu 4 prílohy,
   keďže:

               (1)

               Podľa Protokolu o prechodných ustanoveniach, ktorý je pripojený k Zmluve o Európskej únii, k Zmluve o fungovaní Európskej únie a k Zmluve o založení Európskeho spoločenstva pre atómovú energiu, sú právne účinky aktov inštitúcií, orgánov, úradov a agentúr Únie prijatých pred nadobudnutím platnosti Lisabonskej zmluvy zachované tak dlho, pokým sa tieto akty vykonávaním zmlúv nezrušia, nevyhlásia za neplatné alebo nezmenia a nedoplnia.

               (2)

               Z tohto dôvodu je článok 25 rozhodnutia 2008/615/SVV uplatniteľný a Rada musí jednomyseľne rozhodnúť o tom, či členské štáty vykonali ustanovenia kapitoly 6 uvedeného rozhodnutia.

               (3)

               V článku 20 rozhodnutia 2008/616/SVV sa stanovuje, že rozhodnutia uvedené v článku 25 ods. 2 rozhodnutia 2008/615/SVV sa majú prijať na základe hodnotiacej správy vypracovanej na základe dotazníka. Hodnotiaca správa má byť, v prípade automatizovanej výmeny údajov v súlade s kapitolou 2 rozhodnutia 2008/615/SVV, založená na hodnotiacej návšteve a skúšobnej prevádzke.

               (4)

               Podľa kapitoly 4 bodu 1.1 prílohy k rozhodnutiu 2008/616/SVV sa dotazník, ktorý pripravila príslušná pracovná skupina Rady, týka každej automatizovanej výmeny údajov a členský štát má naň odpovedať hneď ako bude presvedčený, že spĺňa predpoklady na výmenu údajov v príslušnej kategórii.

               (5)

               Maďarsko vyplnilo dotazník o ochrane údajov a dotazník o výmene daktyloskopických údajov.

               (6)

               Maďarsko úspešne uskutočnilo skúšobnú prevádzku spolu s Rakúskom.

               (7)

               V Maďarsku sa uskutočnila hodnotiaca návšteva a správu o nej vypracoval rakúsky hodnotiaci tím, ktorý ju zaslal príslušnej pracovnej skupine Rady.

               (8)

               Celková hodnotiaca správa, v ktorej sa zhrnuli výsledky dotazníka, hodnotiacej návštevy a skúšobnej prevádzky výmeny daktyloskopických údajov, sa predložila Rade,

         PRIJALA TOTO ROZHODNUTIE:
   Článok 1
   Maďarsko na účely automatizovaného vyhľadávania daktyloskopických údajov vykonalo v plnom rozsahu všeobecné ustanovenia o ochrane údajov uvedené v kapitole 6 rozhodnutia 2008/615/SVV a je oprávnené dostávať a poskytovať osobné údaje podľa článku 9 uvedeného rozhodnutia od dátumu nadobudnutia účinnosti tohto rozhodnutia.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 24. júla 2012

            Za Radu

            predseda

         A. D. MAVROYIANNIS

      (1)  Ú. v. EÚ L 210, 6.8.2008, s. 1.

      (2)  Ú. v. EÚ L 210, 6.8.2008, s. 12.


title: Rozhodnutie Komisie z  11. augusta 2011 , ktorým sa ustanovuje zloženie a prevádzkové ustanovenia koordinačnej skupiny pre plyn a ktorým sa zrušuje rozhodnutie 2006/791/ES  Text s významom pre EHP

text:
               12.8.2011

               SK

               Úradný vestník Európskej únie

               C 236/10

         ROZHODNUTIE KOMISIE
   z 11. augusta 2011,
   ktorým sa ustanovuje zloženie a prevádzkové ustanovenia koordinačnej skupiny pre plyn a ktorým sa zrušuje rozhodnutie 2006/791/ES
   (Text s významom pre EHP)
   2011/C 236/09
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 994/2010 z 20. októbra 2010 o opatreniach na zaistenie bezpečnosti dodávky plynu, ktorým sa zrušuje smernica Rady 2004/67/ES (1), a najmä na jeho článok 12,
   keďže:

               (1)

               Na základe ustanovení článku 12 nariadenia (EÚ) č. 994/2010 sa vytvorila koordinačná skupina pre plyn, ktorej cieľom je uľahčovať koordináciu opatrení v oblasti bezpečnosti dodávok plynu. Táto skupina by sa mala skladať zo zástupcov členských štátov, najmä ich príslušných orgánov, ako aj Agentúry pre spoluprácu regulačných orgánov v oblasti energetiky, Európskej siete prevádzkovateľov prepravnej sústavy pre plyn a zastupiteľských orgánov príslušného priemyselného odvetvia a príslušných odberateľov.

               (2)

               Za bezpečnosť dodávok plynu spoločne zodpovedajú plynárenské podniky, členské štáty a Komisia v príslušných oblastiach svojich činností a právomocí. Okrem toho klienti, ktorí používajú plyn na výrobu elektrickej energie alebo priemyselné účely, môžu taktiež zohrávať dôležitú úlohu pri bezpečnosti dodávok plynu prostredníctvom svojej schopnosti reagovať na krízu opatreniami na strane dopytu. Preto, s cieľom zabezpečiť najlepšiu koordináciu opatrení, ktoré sa majú prijať na základe nariadenia (EÚ) č. 994/2010, zastupiteľské orgány príslušného priemyselného odvetvia a príslušných odberateľov by sa mali aktívne zúčastňovať na práci koordinačnej skupiny pre plyn.

               (3)

               Komisia by po porade s členskými štátmi mala rozhodnúť o zložení skupiny a súčasne zabezpečiť, aby bola v plnom rozsahu reprezentatívna a aby sa dodržal trojstupňový prístup, ktorý zahŕňa v prvom rade príslušné plynárenské podniky a priemyselné odvetvie, potom členské štáty na vnútroštátnej alebo regionálnej úrovni, a potom Úniu.

               (4)

               Za reprezentatívne by sa mali považovať tieto orgány príslušného priemyselného odvetvia:

                           —

                           zastupiteľstvo Európskej asociácie prevádzkovateľov sústavy zásobníkov v zmysle článku 2 ods. 10 smernice Európskeho parlamentu a Rady 2009/73/ES z 13. júla 2009 o spoločných pravidlách pre vnútorný trh so zemným plynom, ktorou sa zrušuje smernica 2003/55/ES (2) a prevádzkovateľov sústavy LNG v zmysle článku 2 ods. 12 smernice 2009/73/ES,

                           —

                           Európske združenie zastupujúce sektor zásobovania plynom,

                           —

                           medzinárodné združenie zastupujúce výrobcov plynu v Európe,

                           —

                           Európske združenie obchodníkov so zemným plynom.

               (5)

               Pokiaľ ide o príslušných spotrebiteľov, je potrebné rozlíšiť štyri sektory, v ktorých sa spotrebuje najviac zemného plynu:

                           —

                           sektor priemyslu,

                           —

                           sektor energetiky, ktorý používa plyn ako palivo,

                           —

                           sektor domácností,

                           —

                           sektor diaľkového vykurovania.

               (6)

               Koordinačná skupina pre plyn by mala fungovať ako poradný orgán Komisie s cieľom uľahčovať koordináciu opatrení v oblasti bezpečnosti dodávok v prípade núdzového stavu v Únii alebo niektorom regióne. Je tiež hlavným konzultačným orgánom Komisie v kontexte vypracúvania preventívnych akčných plánov a núdzových plánov. Koordinačná skupina pre plyn by mala monitorovať adekvátnosť a primeranosť opatrení, ktoré sa majú prijať na základe nariadenia (EÚ) č. 994/2010, a výmenu všetkých informácií dôležitých pre bezpečnosť dodávok plynu na úrovni jednotlivých členských štátov, regiónov a Únie.

               (7)

               Mali by sa ustanoviť pravidlá poskytovania informácií členmi skupiny.

               (8)

               Osobné údaje by sa mali spracúvať v súlade s nariadením Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (3).

               (9)

               Rozhodnutie 2006/791/ES by sa malo zrušiť,

         ROZHODLA TAKTO:
   Článok 1
   Zloženie koordinačnej skupiny pre plyn (ďalej len „skupina“)
   1.   Skupina sa skladá z týchto členov:

               a)

               Členské štáty, najmä ich príslušné orgány v zmysle článku 2 ods. 2 nariadenia (EÚ) č. 994/2010;

               b)

               Agentúra pre spoluprácu regulačných orgánov energetiky (ďalej len „agentúra“);

               c)

               Európska sieť prevádzkovateľov prepravnej sústavy plynu (ďalej len „ENTSO plyn“);

               d)

               Sekretariát Energetického spoločenstva;

               e)

               Plynárenské infraštruktúry Európa (GIE) ako zastupiteľský orgán prevádzkovateľov sústavy zásobníkov a prevádzkovateľov sústavy LNG;

               f)

               Eurogas;

               g)

               Medzinárodná asociácia výrobcov ropy a plynu (OGP);

               h)

               Európska federácia obchodníkov s energiou (EFET);

               i)

               Medzinárodná federácia priemyselných spotrebiteľov energie (IFIEC Europe);

               j)

               Eurelectric;

               k)

               Európska organizácia spotrebiteľov (BEUC)

               l)

               Euroheat & Power.

         2.   Každý z členov určí maximálne dvoch stálych zástupcov a dvoch náhradníkov, aby sa podieľali na práci skupiny. Aspoň jeden zo stálych zástupcov, ktorých menujú členské štáty, je z príslušného orgánu. Jeden zo stálych zástupcov, ktorých menuje agentúra, je riaditeľom. Jeden zo stálych zástupcov, ktorých menuje ENTSO plyn, je generálnym tajomníkom. Jeden zo stálych zástupcov, ktorých menujú zastupiteľské orgány priemyselného odvetvia a odberateľov, je generálnym riaditeľom alebo generálnym tajomníkom.
   3.   Ak príslušným orgánom nie je národný regulačný orgán, členské štáty zabezpečia, aby medzi príslušným orgánom a národným regulačným orgánom existovala dostatočná výmena informácií týkajúcich sa činností skupiny.
   4.   Počas stavu núdze na úrovni Únie, členského štátu alebo regionálnej úrovni, alebo v iných výnimočných situáciách, môže Komisia na žiadosť aspoň troch členských štátov obmedziť účasť v Koordinačnej skupine pre plyn na celé stretnutie alebo jeho časť len na zástupcov príslušných orgánov a členských štátov.
   5.   Počas stavu núdze na úrovni Únie, členského štátu alebo regionálnej úrovni, alebo v iných výnimočných situáciách, členovia skupiny môžu požiadať Komisiu, aby menovala viac ako dvoch zástupcov z ich príslušných orgánov prípadne iných orgánov, ktorí sa potom zúčastňujú na práci skupiny.
   6.   Mená členov, ako aj mená stálych zástupcov a náhradníkov členov skupiny sa uverejnia v registri expertných skupín a iných podobných útvarov Komisie (ďalej len „register“) (4).
   7.   Osobné údaje členov sa zhromažďujú, spracúvajú a uverejňujú v súlade s nariadením (ES) č. 45/2001.
   Článok 2
   Úlohy skupiny
   1.   Úlohou skupiny je uľahčovať koordináciu opatrení v oblasti bezpečnosti dodávok plynu. Skupina poskytuje konzultácie a pomoc Komisii, najmä pokiaľ ide o otázky uvedené v článku 12 ods. 2 nariadenia (EÚ) č. 994/2010:

               a)

               bezpečnosť dodávky plynu, kedykoľvek a obzvlášť v obdobiach stavu núdze;

               b)

               všetky informácie dôležité pre bezpečnosť dodávky plynu na úrovni jednotlivých členských štátov, regiónov a Únie;

               c)

               osvedčené postupy a prípadné usmernenia pre všetky dotknuté strany;

               d)

               úroveň bezpečnosti dodávky, referenčné hodnoty a metodiky vyhodnocovania;

               e)

               scenáre jednotlivých členských štátov, regiónov a Únie a testovanie úrovní pripravenosti;

               f)

               hodnotenie preventívnych akčných plánov a núdzových plánov a realizácia opatrení v nich stanovených;

               g)

               koordinácia opatrení na riešenie stavu núdze v rámci Únie, s tretími krajinami, ktoré sú zmluvnými stranami Zmluvy o založení Energetického spoločenstva a s ostatnými tretími krajinami;

               h)

               pomoc, ktorú potrebujú najviac postihnuté členské štáty.

         2.   Ako sa ustanovuje v článku 11 ods. 2 nariadenia (EÚ) č. 994/2010, Komisia zvolá stretnutie Koordinačnej skupiny pre plyn, hneď ako vyhlási stav núdze v Únii alebo regionálny stav núdze.
   Článok 3
   Fungovanie
   1.   Skupine predsedá zástupca Komisie (ďalej len „predseda“).
   2.   Ako sa ustanovuje v článku 12 ods. 3 nariadenia (ES) č. 994/2010, Komisia zvoláva stretnutia skupiny v pravidelných intervaloch a poskytuje informácie, ktoré získala od zodpovedných orgánov, pričom zachováva dôvernosť citlivých obchodných informácií.
   3.   Skupina môže so súhlasom útvarov Komisie zriadiť podskupiny na preskúmanie špecifických otázok na základe pôsobnosti vymedzenej skupinou. Tieto podskupiny sa hneď po splnení mandátu, ktorým boli poverené, rozpustia.
   4.   Predseda môže prizvať odborníkov, ktorí nie sú členmi skupiny a ktorí majú odbornú kvalifikáciu v prerokúvanej téme, aby sa zúčastnili na činnosti skupiny alebo podskupiny na ad hoc základe. Okrem toho predseda môže udeliť štatút ad hoc alebo stáleho pozorovateľa iným jednotlivcom alebo organizáciám, ak môžu významne prispieť k aktivitám skupiny.
   5.   Informácie získané v rámci účasti na rokovaniach skupiny alebo podskupiny nemožno voľne šíriť, ak sa Komisia alebo niektorý člen koordinačnej skupiny pre plyn domnieva, že sa týkajú dôverných otázok. Členovia odborných skupín a ich zástupcovia, ako aj prizvaní odborníci a pozorovatelia dodržiavajú povinnosť zachovávať služobné tajomstvo ustanovené v zmluvách a ich vykonávacích predpisoch, ako aj bezpečnostné pravidlá Komisie týkajúce sa ochrany utajovaných skutočností EÚ ustanovené v prílohe k rozhodnutiu Komisie 2001/844/ES, ESUO, Euratom (5). V prípade nedodržiavania týchto povinností môže Komisia prijať všetky vhodné opatrenia.
   6.   Zasadnutia skupiny a jej podskupín sa konajú v priestoroch Komisie. Podporné funkcie sekretariátu zabezpečuje Komisia. Ostatné útvary Komisie a Európska služba pre vonkajšiu činnosť môžu byť prizvané na zasadnutia skupiny a jej podskupín, ak sa ich priamo týkajú záležitosti, ktoré je potrebné prediskutovať.
   7.   Skupina prijíma svoj rokovací poriadok na základe štandardného rokovacieho poriadku, ktorý navrhla Komisia.
   8.   Bez toho, aby boli dotknuté ustanovenia odseku 6 tohto článku, Komisia sprístupňuje všetky príslušné pracovné dokumenty členom skupiny prostredníctvom o spoločného pracovného priestoru s partnermi Európskej únie (na webovej stránke CIRCA) a uverejňuje príslušné informácie o činnosti skupiny, a to buď ich začlenením do registra alebo prostredníctvom odkazu na príslušnú webovú stránku uvedeného v registri.
   Článok 4
   Výdavky na zasadnutia
   1.   Osobám podieľajúcim sa na činnosti skupiny neprislúcha za poskytované služby odmena.
   2.   Cestovné výdavky, ktoré vznikli jednému zástupcovi každého členského štátu alebo jeho príslušného orgánu, hradí Komisia. Takéto výdavky budú hradené do výšky použiteľných súm pridelených v rámci ročného postupu prideľovania finančných prostriedkov.
   Článok 5
   Zrušenie
   Rozhodnutie 2006/791/ES (6) sa zrušuje.

      V Bruseli 11. augusta 2011

            Za Komisiu

         Günther OETTINGER

            člen Komisie

      (1)  Ú. v. EÚ L 295, 12.11.2010, s. 1.

      (2)  Ú. v. EÚ L 211, 14.8.2009, s. 36.

      (3)  Ú. v. ES L 8, 12.1.2001, s. 1.

      (4)  Členovia, ktorí majú námietky voči uverejneniu svojich mien, môžu požiadať o uplatnenie výnimky z tohto pravidla. Žiadosť o neuverejnenie mena člena skupiny odborníkov sa považuje za oprávnenú vtedy, ak by uverejnenie mohlo ohroziť jeho bezpečnosť či integritu alebo neprimerane obmedziť jeho súkromie.

      (5)  SEK(2007) 639 z 25.6.2007.

      (6)  Ú. v. EÚ L 319, 18.11.2006, s. 49 – 50.


title: Rozhodnutie Rady 2009/323/SVV zo 6. apríla 2009 , ktorým sa upravujú základné platy a príplatky uplatniteľné pre zamestnancov Europolu

text:
               9.4.2009

               SK

               Úradný vestník Európskej únie

               L 95/46

      ROZHODNUTIE RADY 2009/323/SVV
   zo 6. apríla 2009,
   ktorým sa upravujú základné platy a príplatky uplatniteľné pre zamestnancov Europolu
   RADA EURÓPSKEJ ÚNIE,
   so zreteľom na akt Rady z 3. decembra 1998, ktorým sa stanovuje Služobný poriadok uplatniteľný na zamestnancov Europolu (1) (ďalej len „služobný poriadok“), a najmä na jeho článok 44,
   so zreteľom na iniciatívu Francúzskej republiky,
   so zreteľom na stanovisko Európskeho parlamentu,
   so zreteľom na preskúmanie odmeňovania úradníkov Europolu Správnou radou Europolu,
   keďže:

               (1)

               V preskúmaní odmeňovania úradníkov Europolu správna rada zohľadnila zmeny súvisiace so životnými nákladmi v Holandsku, ako aj zmeny súvisiace s platmi vo verejnej službe v členských štátoch.

               (2)

               Obdobie preskúmania od 1. júla 2006 do 30. júna 2007 oprávňuje k zvýšeniu odmeňovania o 1,7 % za obdobie od 1. júla 2007 do 30. júna 2008.

               (3)

               Úlohou Rady konajúcej jednomyseľne je upraviť základné platy a príplatky úradníkov Europolu na základe uvedeného preskúmania,

         ROZHODLA TAKTO:
   Článok 1
   Služobný poriadok sa týmto mení a dopĺňa takto:
   S účinnosťou od 1. júla 2007:

               a)

               v článku 45 sa tabuľka základných mesačných platov nahrádza takto:

                           „1

                           2

                           3

                           4

                           5

                           6

                           7

                           8

                           9

                           10

                           11

                           1

                           15 394,26

                           2

                           13 823,39

                           3

                           9 487,89

                           9 732,93

                           9 977,99

                           10 241,90

                           10 505,80

                           10 782,24

                           11 057,44

                           11 347,77

                           11 639,94

                           11 947,84

                           12 252,56

                           4

                           8 262,62

                           8 482,54

                           8 699,33

                           8 928,67

                           9 158,01

                           9 399,91

                           9 638,68

                           9 893,17

                           10 147,63

                           10 414,69

                           10 681,73

                           5

                           6 808,03

                           6 987,10

                           7 163,03

                           7 351,54

                           7 540,05

                           7 741,11

                           7 939,03

                           8 149,53

                           8 356,88

                           8 576,79

                           8 796,72

                           6

                           5 834,13

                           5 988,03

                           6 142,00

                           6 305,37

                           6 465,58

                           6 635,24

                           6 804,89

                           6 983,97

                           7 163,03

                           7 351,54

                           7 540,05

                           7

                           4 863,32

                           4 992,14

                           5 117,80

                           5 252,90

                           5 387,97

                           5 529,37

                           5 670,73

                           5 821,54

                           5 969,20

                           6 126,29

                           6 283,37

                           8

                           4 134,46

                           4 244,42

                           4 351,22

                           4 467,48

                           4 580,56

                           4 699,96

                           4 819,34

                           4 948,16

                           5 073,82

                           5 208,91

                           5 340,85

                           9

                           3 644,36

                           3 741,74

                           3 839,15

                           3 939,65

                           4 040,21

                           4 147,02

                           4 253,84

                           4 366,94

                           4 476,94

                           4 596,29

                           4 712,53

                           10

                           3 160,54

                           3 245,38

                           3 327,04

                           3 414,99

                           3 499,84

                           3 594,09

                           3 688,33

                           3 785,72

                           3 879,97

                           3 983,66

                           4 084,19

                           11

                           3 063,15

                           3 144,84

                           3 223,36

                           3 308,20

                           3 393,01

                           3 484,12

                           3 572,10

                           3 666,35

                           3 760,60

                           3 861,15

                           3 958,50

                           12

                           2 431,69

                           2 497,62

                           2 560,45

                           2 626,45

                           2 692,43

                           2 764,67

                           2 836,94

                           2 912,34

                           2 984,59

                           3 063,15

                           3 141,69

                           13

                           2 089,21

                           2 145,77

                           2 199,18

                           2 258,88

                           2 315,43

                           2 378,25

                           2 437,95

                           2 503,92

                           2 566,78

                           2 635,88

                           2 701,84“

               b)

               v článku 59 ods. 3 sa suma „1 019,43 EUR“ nahrádza sumou „1 036,76 EUR“:

               c)

               v článku 59 ods. 3 sa suma „2 038,85 EUR“ nahrádza sumou „2 073,51 EUR“;

               d)

               v článku 60 ods. 1 sa suma „271,86 EUR“ nahrádza sumou „276,48 EUR“;

               e)

               v článku 2 ods. 1 dodatku 5 sa suma „284,20 EUR“ nahrádza sumou „289,03 EUR“;

               f)

               v článku 3 ods. 1 dodatku 5 sa suma „12 356,67 EUR“ nahrádza sumou „12 566,73 EUR“;

               g)

               v článku 3 ods. 1 dodatku 5 sa suma „2 780,26 EUR“ nahrádza sumou „2 827,52 EUR“;

               h)

               v článku 3 ods. 2 dodatku 5 sa suma „16 681,50 EUR“ nahrádza sumou „16 965,09 EUR“;

               i)

               v článku 4 ods. 1 dodatku 5 sa suma „1 235,67 EUR“ nahrádza sumou „1 256,68 EUR“;

               j)

               v článku 4 ods. 1 dodatku 5 sa suma „926,77 EUR“ nahrádza sumou „942,53 EUR“;

               k)

               v článku 4 ods. 1 dodatku 5 sa suma „617,83 EUR“ nahrádza sumou „628,33 EUR“;

               l)

               v článku 4 ods. 1 dodatku 5 sa suma „494,26 EUR“ nahrádza sumou „502,66 EUR“;

               m)

               v článku 5 ods. 3 dodatku 5 sa suma „1 743,78 EUR“ nahrádza sumou: „1 773,42 EUR“;

               n)

               v článku 5 ods. 3 dodatku 5 sa suma „2 325,04 EUR“ nahrádza sumou: „2 364,57 EUR“;

               o)

               v článku 5 ods. 3 dodatku 5 sa suma „2 906,29 EUR“ nahrádza sumou: „2 955,70 EUR“.

         Článok 2
   Toto rozhodnutie sa uverejní v Úradnom vestníku Európskej únie.
   Článok 3
   Toto rozhodnutie nadobúda účinnosť dňom nasledujúcim po jeho prijatí.

      V Luxemburgu 6. apríla 2009

            Za Radu

            predseda

         J. POSPÍŠIL

      (1)  Ú. v. ES C 26, 30.1.1999, s. 23.


title: Rozhodnutie Rady z 22. decembra 1995 o predbežnom uplatňovaní dvoch dohôd vo forme schválenej zápisnice medzi Európskym spoločenstvom a Vietnamskou socialistickou republikou o obchode s textilom a odevnými výrobkami

text:
Dôležité právne oznámenie

|

31996D0207

Úradný vestník L 073 , 21/03/1996 S. 0001 - 0001

		Rozhodnutie Radyz 22. decembra 1995o predbežnom uplatňovaní dvoch dohôd vo forme schválenej zápisnice medzi Európskym spoločenstvom a Vietnamskou socialistickou republikou o obchode s textilom a odevnými výrobkami(96/207/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä na jej článok 113 v spojení s prvou vetou článku 228 ods. 2,so zreteľom na návrh Komisie,keďže Komisia v mene spoločenstva na základe rokovaní dospela k dvom dohodám vo forme schválenej zápisnice, aby zmenila a doplnila existujúcu bilaterálnu dohodu medzi Európskym hospodárskym spoločenstvom a Vietnamskou socialistickou republikou o obchode s textilom a odevnými výrobkami, parafovanú 15. decembra 1992, upravenú dohodou vo forme výmeny listov parafovanou 20. decembra 1994;keďže tieto bilaterálne dohody, ktoré boli parafované 11. novembra 1993 a 1. augusta 1995 by sa mali uplatňovať predbežne, až do ukončenia postupov požadovaných na ich uzatvorenie, ak ich recipročne predbežne uplatňuje Vietnamská socialistická republika;SA ROZHODLA TAKTO:Jediný článokDohody vo forme schválenej zápisnice medzi Európskym hospodárskym spoločenstvom a Vietnamskou socialistickou republikou, ktorými sa menia a dopĺňajú dohody medzi Európskym hospodárskym spoločenstvom a Vietnamskou socialistickou republikou o obchode s textilom a odevnými výrobkami, by sa mali uplatňovať predbežne, až do ich formálneho uzatvorenia, ak ich recipročne uplatňuje Vietnamská socialistická republika.Znenie týchto dohôd vo forme schválenej zápisnice je pripojený k tomuto rozhodnutiu.V Bruseli 22. decembra 1995Za RaduPredsedaL. Atienza Serna--------------------------------------------------


title: 2011/498/EÚ: Rozhodnutie Komisie z  9. augusta 2011 , ktorým sa ukončuje antidumpingové konanie týkajúce sa dovozu tris(2-chlór-1-metyletyl)fosfátu s pôvodom v Čínskej ľudovej republike

text:
               10.8.2011

               SK

               Úradný vestník Európskej únie

               L 205/35

         ROZHODNUTIE KOMISIE
   z 9. augusta 2011,
   ktorým sa ukončuje antidumpingové konanie týkajúce sa dovozu tris(2-chlór-1-metyletyl)fosfátu s pôvodom v Čínskej ľudovej republike
   (2011/498/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 9,
   po porade s poradným výborom,
   keďže:
   A.   POSTUP

   1.   Začatie

               (1)

               Európska komisia (ďalej len „Komisia“) informovala 23. júla 2010 oznámením uverejneným v Úradnom vestníku Európskej únie
                   (2) (ďalej len „oznámenie o začatí konania“) o začatí antidampingového konania podľa článku 5 základného nariadenia v súvislosti s dovozom tris(2-chlór-1-metyletyl)fosfátu (ďalej len „TCPP“) s pôvodom v Čínskej ľudovej republike (ďalej len „príslušná krajina“ alebo „ČĽR“) do Únie.

               (2)

               Konanie sa začalo na základe podnetu podaného 9. júna 2010 Európskou radou pre chemický priemysel (European Chemical Industry Council – CEFIC, ďalej len „navrhovateľ‘) v mene výrobcov predstavujúcich významný podiel, v tomto prípade viac ako 25 %, celkovej výroby TCPP v Únii. Podnet obsahoval dôkazy o dumpingu TCPP z ČĽR a o značnej z neho vyplývajúcej ujme, ktoré sa považovali za dostatočné na odôvodnenie začatia konania.

         2.   Strany, ktorých sa konanie týka

               (3)

               O začatí konania Komisia oficiálne informovala navrhovateľa, iných známych výrobcov z Únie, vyvážajúcich výrobcov, dovozcov a používateľov, o ktorých sa vie, že sa ich konanie týka, ako aj ich združenia a zástupcov vyvážajúcej krajiny. Zainteresované strany dostali možnosť písomne oznámiť svoje stanoviská a požiadať o vypočutie v rámci lehoty stanovenej v oznámení o začatí konania. Všetky zainteresované strany, ktoré o to požiadali a preukázali, že existujú osobitné dôvody, pre ktoré by mali byť vypočuté, boli vypočuté.

               (4)

               Vzhľadom na zjavne vysoký počet vyvážajúcich výrobcov a dovozcov sa v oznámení o začatí konania počítalo s výberom vzorky na stanovenie dampingu a ujmy v súlade s článkom 17 základného nariadenia. S cieľom umožniť Komisii rozhodnúť o potrebe výberu vzorky a ak je to potrebné, vzorku vybrať, boli všetci vyvážajúci výrobcovia a dovozcovia požiadaní, aby sa Komisii prihlásili a aby poskytli, ako sa stanovuje v oznámení o začatí konania, základné informácie o svojich činnostiach súvisiacich s príslušným výrobkom počas obdobia prešetrovania (1. júl 2009 – 30. jún 2010).

               (5)

               Po preskúmaní predložených informácií a vzhľadom na vysoký počet dovozcov, ktorí prejavili ochotu spolupracovať, sa rozhodlo, že pokiaľ ide o neprepojených dovozcov, výber vzorky je potrebný. Naopak, vzhľadom na obmedzený počet vyvážajúcich výrobcov, ktorí prejavili ochotu spolupracovať, sa rozhodlo, že pokiaľ ide o vyvážajúcich výrobcov, výber vzorky nie je potrebný.

               (6)

               Šesť neprepojených dovozcov, na ktorých pripadá 25 % dovozu do Únie, súhlasilo so svojím zaradením do vzorky. Dvaja dovozcovia, na ktorých pripadá približne 20 % dovozu z ČĽR a viac ako 80 % dovozu od dovozcov súhlasiacich so svojím zaradením do vzorky, boli zaradení do vzorky. V súlade s článkom 17 ods. 2 základného nariadenia dostali dotknuté strany možnosť, aby predložili pripomienky k výberu vzorky. Proti výberu vzorky nebola vznesená žiadna námietka.

               (7)

               Komisia poslala dotazníky vyvážajúcim výrobcom, dovozcom zaradeným do vzorky, výrobcom z Únie, všetkým známym používateľom v Únii a známym výrobcom z porovnateľnej krajiny, ktorou boli Spojené štáty americké (ďalej len „USA“). Vyplnené dotazníky boli doručené od štyroch vyvážajúcich výrobcov v ČĽR, jedného výrobcu z porovnateľnej krajiny, troch výrobcov z Únie, dvoch dovozcov zaradených do vzorky a od 35 používateľov v EÚ. Jeden zo štyroch čínskych vyvážajúcich výrobcov však poskytol vyplnený dotazník s veľkými nedostatkami a následne sa považoval za nespolupracujúceho.

               (8)

               S cieľom umožniť vyvážajúcim výrobcom v ČĽR, aby predložili žiadosť o trhovohospodárske zaobchádzanie (ďalej len „THZ“) alebo o individuálne zaobchádzanie (ďalej len „IZ“), ak si to želajú, poslala Komisia vyvážajúcim výrobcom, ktorí sa prihlásili v rámci lehôt stanovených v oznámení o začatí konania, formuláre žiadostí. Dve spoločnosti (ich skupiny) požiadali o THZ podľa článku 2 ods. 7 základného nariadenia, resp. o IP podľa článku 9 ods. 5 základného nariadenia, ak by z prešetrovania vyplynulo, že nespĺňajú podmienky na udelenie THZ. Jedna spoločnosť požiadala len o IZ.

               (9)

               Komisia si vyhľadala a overila informácie, ktoré považovala za potrebné na stanovenie dumpingu, z neho vyplývajúcej ujmy a záujmu Únie. Overovacie návštevy sa vykonali v priestoroch týchto spoločností:

                              Vyvážajúci výrobcovia v ČĽR:

                                       —

                                       Albemarle Chemicals (Nanjing), Nanjing, ČĽR,

                                       —

                                       Jiangsu Yoke Technology Co., Ltd., Yixing, ČĽR.

                              Prepojení dovozcovia v EÚ:

                                       —

                                       Albemarle Europe, Louvain-La-Neuve, Belgicko,

                                       —

                                       Shekoy Chemicals Europe B.V., Breda, Holandsko.

                              Výrobcovia z Únie:

                                       —

                                       ICL-IP Bitterfeld GmbH, Bitterfeld-Wolfen, Nemecko,

                                       —

                                       LANXESS Deutschland GmbH, Leverkusen, Nemecko,

                                       —

                                       PCC Rokita SA, Brzeg Dolny, Poľsko.

               (10)

               Vzhľadom na potrebu stanoviť normálnu hodnotu pre vyvážajúcich výrobcov v ČĽR, ktorým by sa možno nemohlo udeliť THZ, a pre vyvážajúceho výrobcu, ktorý požiadal len o IZ, sa uskutočnilo overovanie s cieľom stanoviť normálnu hodnotu na základe údajov z USA ako porovnateľnej krajiny v priestoroch tejto spoločnosti:

                           —

                           ICL-IP America Inc., St. Louis, Missouri, USA.

         2.1.   Obdobie prešetrovania a posudzované obdobie

               (11)

               Prešetrovanie dumpingu a ujmy sa vzťahovalo na obdobie od 1. júla 2009 do 30. júna 2010 (ďalej len „obdobie prešetrovania“ alebo „OP“). Preskúmanie trendov relevantných z hľadiska posudzovania ujmy sa vzťahovalo na obdobie od 1. januára 2007 do konca obdobia prešetrovania (ďalej len „posudzované obdobie“).

         3.   Príslušný výrobok a podobný výrobok

   3.1.   Príslušný výrobok

               (12)

               Príslušným výrobkom je tris(2-chlór-1-metyletyl)fosfát s pôvodom v ČĽR v súčasnosti zaradený pod číselný znak KN ex 2919 90 00.
               Výrobok má číslo CUS (Customs Union and Statistics) 0024577-2. Nazýva sa aj „TCPP“ a je známy aj pod týmito synonymami:

                           —

                           2-propanol, 1-chlór, fosfát (3:1),

                           —

                           tris(monochlórizopropyl)fosfát (TMCP),

                           —

                           tris(2-chlórizopropyl)fosfát (TCIP),

                           —

                           tris(2-chlór-1-metyletyl)ester kyseliny fosforečnej,

                           —

                           tris(beta-chlórizopropyl)fosfát,

                           —

                           1-chlór-2-propanol, fosfát (3:1).

               (13)

               Príslušný výrobok je látka spomaľujúca horenie a používa sa najmä pri výrobe polyuretánu (PUR) na využitie v odvetviach stavebníctva a výroby nábytku.

         3.2.   Podobný výrobok

               (14)

               Z prešetrovania vyplynulo, že TCPP vyrobený a predaný na domácom trhu v ČĽR a TCPP dovezený do Únie z ČĽR, aj TCPP vyrobený a predaný na domácom trhu USA, ktoré sa považovali za porovnateľnú krajinu, ako aj TCPP vyrobený a predaný v Únii výrobným odvetvím Únie majú rovnaké základné fyzikálne, chemické a technické vlastnosti a použitia. Tieto výrobky sa preto považujú za podobné výrobky v zmysle článku 1 ods. 4 základného nariadenia.

         4.   Predbežné zistenia a ďalší postup

               (15)

               Komisia poskytla zainteresovaným stranám 27. apríla 2011 informačný dokument obsahujúci jej predbežné zistenia týkajúce sa tohto konania. Vzhľadom na potrebu ďalej preskúmať určité aspekty prešetrovania sa považovalo za vhodné neuložiť žiadne dočasné opatrenia a pokračovať v prešetrovaní. Všetkým stranám sa poskytla možnosť predložiť relevantné dôkazy a pripomienky týkajúce sa predbežných zistení. Strany, ktoré o to požiadali, okrem toho dostali možnosť, aby boli vypočuté. Komisia pokračovala vo vyhľadávaní a v overovaní všetkých informácií, ktoré považovala za potrebné na svoje konečné zistenia.

         B.   STIAHNUTIE PODNETU A UKONČENIE KONANIA

               (16)

               Navrhovateľ listom zo 16. júna 2011 určeným Komisii oficiálne stiahol svoj podnet.

               (17)

               V súlade s článkom 9 ods. 1 základného nariadenia možno konanie ukončiť, ak bol podnet stiahnutý, okrem prípadu, keď takéto ukončenie nie je v záujme Únie.

               (18)

               Podľa názoru Komisie by sa terajšie konanie malo ukončiť, pretože pri prešetrovaní nevyšli najavo žiadne skutočnosti, z ktorých by vyplývalo, že takéto ukončenie nie je v záujme Únie. Zainteresované strany o tom boli informované a mali možnosť predložiť pripomienky. Neboli však doručené žiadne pripomienky, ktoré by mohli uvedené rozhodnutie zmeniť.

               (19)

               Komisia preto dospela k záveru, že antidumpingové konanie týkajúce sa dovozu tris(2-chlór-1-metyletyl)fosfátu s pôvodom v ČĽR by sa malo ukončiť bez uloženia opatrení,

         PRIJALA TOTO ROZHODNUTIE:
   Článok 1
   Antidumpingové konanie týkajúce sa dovozu tris(2-chlór-1-metyletyl)fosfátu s pôvodom v Čínskej ľudovej republike v súčasnosti zaradeného pod číselný znak KN ex 2919 90 00 sa týmto ukončuje.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 9. augusta 2011

            Za Komisiu

            predseda

         José Manuel BARROSO

      (1)  Ú. v. EÚ L 343, 22.12.2009, s. 51.

      (2)  Ú. v. EÚ C 201, 23.7.2010, s. 5.


title: 2014/301/EÚ: Rozhodnutie Rady z 19. mája 2014 o uzavretí Dohody medzi Európskou úniou a Nórskym kráľovstvom o dojednaní foriem jeho účasti na činnosti Európskeho podporného úradu pre azyl

text:
               27.5.2014

               SK

               Úradný vestník Európskej únie

               L 157/33

         ROZHODNUTIE RADY
   z 19. mája 2014
   o uzavretí Dohody medzi Európskou úniou a Nórskym kráľovstvom o dojednaní foriem jeho účasti na činnosti Európskeho podporného úradu pre azyl

      (2014/301/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, najmä na jej článok 74 a článok 78 ods. 1 a 2 v spojení s jej článkom 218 ods. 6 písm. a),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               V súlade s rozhodnutím Rady 2014/204/EÚ (1) sa dňa 19. marca 2014 podpísala Dohoda medzi Európskou úniou a Nórskym kráľovstvom o dojednaní foriem jeho účasti na činnosti Európskeho podporného úradu pre azyl (ďalej len „dohoda“), s výhradou jej uzavretia.

               (2)

               Dohoda by sa mala schváliť.

               (3)

               Ako sa uvádza v odôvodnení 21 nariadenia Európskeho parlamentu a Rady (EÚ) č. 439/2010 (2), Spojené kráľovstvo a Írsko sa zúčastňujú na prijatí uvedeného nariadenia a sú ním viazané. Preto by mali vykonať článok 49 ods. 1 nariadenia (EÚ) č. 439/2010 a zúčastniť sa tohto rozhodnutia. Spojené kráľovstvo a Írsko sa preto zúčastňujú tohto rozhodnutia.

               (4)

               Ako sa uvádza v odôvodnení 22 nariadenia (EÚ) č. 439/2010, Dánsko sa nezúčastňuje na prijatí uvedeného nariadenia a nie je ním viazané. Dánsko sa preto nezúčastňuje tohto rozhodnutia,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda medzi Európskou úniou a Nórskym kráľovstvom o dojednaní foriem jeho účasti na činnosti Európskeho podporného úradu pre azyl (3).
   Článok 2
   Predseda Rady v mene Únie vykoná oznámenie podľa článku 13 ods. 1 dohody (4).
   Článok 3
   Toto rozhodnutie nadobúda účinnosť dňom jeho prijatia.

      V Bruseli 19. mája 2014

            Za Radu

            predseda

         A. TSAFTARIS

      (1)  Rozhodnutie Rady 2014/204/EÚ z 11. februára 2014 o podpise a predbežnom vykonávaní Dohody medzi Európskou úniou a Nórskym kráľovstvom o dojednaní foriem jeho účasti na činnosti Európskeho podporného úradu pre azyl v mene Únie (Ú. v. EÚ L 109, 12.4.2014, s. 1).

      (2)  Nariadenie Európskeho parlamentu a Rady (EÚ) č. 439/2010 z 19. mája 2010, ktorým sa zriaďuje Európsky podporný úrad pre azyl (Ú. v. EÚ L 132, 29.5.2010, s. 11).

      (3)  Dohoda sa uverejnila v Ú. v. EÚ L 109, 12.4.2014, s. 3 spolu s rozhodnutím o jej podpise.

      (4)  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.